Universitetet i Bath

Universitetet i Bath (engelsk: University of Bath) er et campusbasert universitet i Bath i England. Det ble grunnlagt (fikk sitt Royal Charter) i 1966, og er derfor et av de nyeste blant de såkalte «tradisjonelle» universitetene i Storbritannia.

Universitetet i Bath hadde 15 137 studenter i undervisningsåret 2011/2012University of Bath facts and figures, og er dermed et forholdsvis lite universitet. Institusjonens styrker har tradisjonelt vært innen ingeniørvitenskap, naturvitenskap, matematikk og teknologi, men universitetet har også fagfelt som business, finans, psykologi, samfunnsvitenskap, arkitektur og idrettsvitenskap.

Universitetets kansler (seremonielle overhode) har siden 1998 vært lord Tugendhat. Prins Edward, jarl av Wessex ble utpekt som etterfølger.Earl of Wessex Appointed Chancellor

 Rangering 
Universitetet i Bath ble rangert som nummer 11 av 126 britiske universiteter på Complete University Guides liste for 2016University League Table 2016 - Complete University Guide og som nummer 5 av 119 britiske universiteter på The Guardians 2016-liste.University league tables 2016 - The Guardian I 2013 ble universitetet rangert nummer 3 i landet av The Sunday Times, kun bak University of Oxford og University of Cambridge. I 2012 ble Universitetet i Bath kåret til verdens 12. beste blant universiteter yngre enn 50 år av The Guardian og QS.The QS Top 50 universities under 50 2012

THE World University Rankings 2014-2015 plasserte universitetet på plass 301-350 av de 500 beste universitetene i verden.World University Rankings 2014-15 - The World University Rankings I QS World University Rankings for 2014World University Rankings® 2014/15 - QS Top Universities rangerte universitetet som nummer 179 og i Academic Ranking of World Universities (Shanghai-rankingen) for 2014 som nummer 401-500 av verdens universiteter.Academic Ranking of World Universities 2014 - Academic Ranking of World Universities

 School of Management 
Universitetets kanskje mest kjente fakultet er School of Management, som tilbyr studier i Business Administration (bedriftsøkonomi), Accounting and Finance og International Management på bachelornivå. Fra 2014 lanseres også nye bachelorgrader i ledelse og markedsføring. Skolen har i tillegg en rekke masterprogrammer innen business, finans, markedsføring og ledelse, samt MBA. Fakultetet er et internasjonalt anerkjent forskningssenter i sitt felt. Forskningsaktivitet er fokusert rundt bedriftsøkonomi, finans, regnskap og revisjon, organisasjonsstudier, ledelse, markedsføring og operations/supply chain management.School of Management Research Skolen er også kjent for sine tette bånd med næringslivet, og de fleste studentene gjennomfører et års arbeidserfaring (såkalte arbeidsplasseringer) i løpet av studietiden.Placements

Universitetet i Baths School of Management tilhører ifølge Financial Times verdenseliten blant handelshøyskoler. Skolens Bachelor of Business Administration (BBA) er rangert nummer 1 i Storbritannia av The Sunday Times, mens graden i finans rangeres som best i landet av The TimesThe Times Good University Guide 2013 - Finance & Accounting. MBA-graden rangeres som Storbritannias nest beste av The EconomistThe Economist - Which MBA?, og MBA-studenter fra Bath har ifølge QS-rankingen Europas fjerde høyeste gjennomsnittslønn etter endte studier. Ifølge The Guardian har Universitetet i Bath de tredje høyeste inntakskravene blant handelshøyskoler i Storbritannia.Guardian University Guide 2010

 Fasiliteter 
Universitetet er kjent for svært gode sportsfasiliteterUniversity Profile , Times Online, først og fremst på grunn av sportsanlegget Sports Training Village, som åpnet i 2004. Anlegget inneholder blant annet treningsstudio, innendørs tennisbaner, flerbruksbaner, basketballbaner, innendørs og utendørs løpebaner, et av landets få 50-meters svømmebasseng, friidrettshall, kampsportdojo, fekte- og luftpistolsal og en startbane for bob/aking, samt møterom, konferansesaler og fysioterapifasiliteter.TEAM Bath, Sports Training Village Anlegget er omgitt av gressbaner til fotball, rugby eller lacrosse, utendørs tennisbaner, claycourts og kunstgressbaner til fotball eller bandy. 1.5 km fra campus ligger universitetets Sulis Club, med ytterligere 3 cricketbaner, 2 fotballbaner og 2 rugbybaner. Campus grenser direkte til en 18-hulls golfbane. Flere britiske og internasjonale olympiske utøvere bruker Universitetet i Bath som sin treningsbase.

 Studenter 
Universitetet har i snitt 10 søkere per plass.University of Bath  Push 25 prosent av studentene kommer fra privatskoler, til tross for at disse skolene kun underviser 7 prosent av Storbritannias elever.University Profile  Times OnlineSoaring school fees put private education out of reach for many, The Daily Telegraph Bath har derfor blitt kritisert for å ikke gjøre nok for å tiltrekke seg flinke studenter fra familier med lavere inntekter, i likhet med flere andre tradisjonelle britiske universiteter. Universitetet har derfor innført flere stipendordninger for studenter fra lavinntektsfamilier.University Profile, Sunday Times Online

 Referanser 

 Eksterne lenker 

 Universitetet i Baths nettsted

Bath
Kategori:Utdanningsinstitusjoner etablert i 1966
Kategori:1966 i Storbritannia
Kategori:Bath